钦定古今图书集成/明伦汇编/人事典/第111卷 > 淮南子 > 《诠言训》
## 钦定古今图书集成/明伦汇编/人事典/第111卷 > 淮南子 > 《诠言训》

“古之存己者，乐德而忘贱，故名不动志；乐道而忘贫，
故利不动心。名利充天下，不足以概志，故廉而能乐，
静而能澹，故其身治者，可与言道矣。”自身以上至于
荒芒，亦远矣；自死而天地无穷，亦淊矣。以数杂之寿，
忧天下之乱，犹忧河水之少，泣而益之也。龟三千岁，
浮游不过三日。以浮游而为龟，忧养生之具，人必笑
之矣。故“不忧天下之乱，而乐其身之治者，可与言道
矣。”